pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“มนัญญา” ลั่นกลอง มหกรรมของดีเมืองอุทัยธานี ประจำปี 2562
วันจันทร์ที่ 2 กันยายน 2562
“มนัญญา” ลั่นกลอง มหกรรมของดีเมืองอุทัยธานี ประจําปี 2562
“มนัญญา” ลั่นกลอง มหกรรมของดีเมืองอุทัยธานี ประจําปี 2562 รุกสร้างโอกาสทางการค้าต่อยอดภูมิปัญญาท้องถิ่น รองรับความต้องการของผู้บริโภค
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวในโอกาสเป็นประธานในพิธีเปิดงาน “มหกรรมของดีเมืองอุทัยธานี ประจําปี 2562” ณ ศูนย์การค้าเซ็นทรัลพลาซ่า รัตนาธิเบศร์ อําเภอเมืองนนทบุรี จังหวัดนนทบุรี ว่า การจัดงานมหกรรมของดีเมืองอุทัยธานี ประจําปี 2562 ที่กําหนดจัดขึ้นระหว่างวันที่ 29 สิงหาคม ถึงวันที่ 1 กันยายน 2562 นี้ เป็นการบูรณาการของทุกภาคส่วนในจังหวัดอุทัยธานี เพื่อสร้างโอกาสทางการค้า การพัฒนาศักยภาพ และเพิ่มขีดความสามารถของผู้ประกอบการ ไม่ว่าจะเป็นการรวมกลุ่มผู้ผลิต การแปรรูปสินค้าเพื่อเพิ่มมูลค่า รวมไปถึงการนําผลิตภัณฑ์และสถานที่ท่องเที่ยวที่โดดเด่นของจังหวัดอุทัยธานี มาเผยแพร่ประชาสัมพันธ์ให้เป็นที่รู้จักมากยิ่งขึ้น ประกอบไปด้วย ผู้ประกอบการ OTOP, SMEs กลุ่มประมง กลุ่มสัมมาชีพและกลุ่มอาชีพ กลุ่มวิสาหกิจชุมชน กลุ่มเกษตรกร Young smart farmer กลุ่มผู้ประกอบการร้านอาหารและการแปรรูปอาหาร
“ อุทัยธานี เป็นจังหวัดเล็กๆ มี 8 อําเภอ แต่ละอําเภอมีจุดเด่นที่แตกต่างกัน เช่น ที่อําเภอบ้านไร่ มีวัฒนธรรมชาติพันธ์ุของชาวกะเหรี่ยง ชาวมอญ ที่อําเภอแก่นมะกรูด มีดอกไม้และผลไม้เมืองหนาวรสชาติอร่อยให้รับประทาน หรือถ้าอยากดูสัตว์ป่า ก็ให้ไปดูได้ที่อําเภอลานสัก นอกจากนี้ ยังมีปลาแรดที่ขึ้นชื่อในเรื่องความอร่อยอีกด้วย จึงขอเชิญชวนประชาชนทุกท่านเข้าไปเที่ยวชม อุดหนุนซื้อสินค้าของจังหวัดอุทัยธานีได้ และมาเที่ยวชม ชิม ช็อป งานมหกรรมของดีเมืองอุทัยธานี ซึ่งเป็นการรวมของดีเมืองอุทัยธานีมาให้ผู้บริโภคได้อุดหนุนโดยนอกจากในงานจะนําศิลปวัฒนธรรมของชาวอุทัยธานี มาเผยแพร่ให้เป็นที่รู้จักมากขึ้นแล้ว ยังเป็นช่องทางในการพัฒนาภูมิปัญญาท้องถิ่น การต่อยอดความคิดอย่างสร้างสรรค์และสอดรับกับความต้องการของผู้บริโภค อันจะเป็นการขยายตลาดและกระจายสินค้าได้มากขึ้น ซึ่งในการจัดงานครั้งนี้จะมีการเจรจาจับคู่ธุรกิจด้วย จึงเป็นการยกระดับรายได้และชีวิตความเป็นอยู่ของชาวอุทัยธานีให้ดียิ่งขึ้น” นางสาวมนัญญา กล่าว
การจัดงานมหกรรมของดีเมืองอุทัยธานีในครั้งนี้ มีการออกร้าน จํานวน 50 ร้านค้า จากกลุ่มผลิตภัณฑ์ต่างๆของจังหวัดอุทัยธานี อาทิ ผ้าปัก ผ้าทอลายโบราณ กะลาบําบัดโรค กระเป๋าผ้า ผลิตภัณฑ์เครื่องหนัง เครื่องประดับเงิน ข้าวหอมนิลจากมือชาวนา ผัดปลอดสาร GAP ข้าวโพดหวานแดงราชินีทับทิมสยาม ผลิตภัณฑ์แปรรูปจากกล้วย ข้าวไรซ์เบอรี่ ขนมรังผึ้งจากแป้งข้าวอินทรีย์ เมล่อน กาแฟสดแก่นมะกรูด และสินค้าอุปโภคบริโภคต่างๆ อีกมากมายที่พร้อมให้ผู้บริโภคเข้ามาชม ชิม ช็อป
นอกจากนี้ ยังมีการแสดงศิลปวัฒนธรรมของนักเรียนและนักแสดงพื้นบ้าน ที่มาร่วมเผยแพร่ศิลปวัฒนธรรมของชาวจังหวัดอุทัยธานี การแสดงมินิคอนเสิร์ตจากนักดนตรีที่มีชื่อเสียง อีกทั้งจัดกิจกรรมช่วงสินค้านาทีทองเพื่อกระตุ้นการขาย รวมไปถึงการจับสลากชิงรางวัล เพื่อเป็นการคืนกําไรให้กับผู้ซื้อสินค้าในงานนี้อีกด้วย
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-“สคร. จัดเก็บเงินนำส่งรายได้แผ่นดินสะสม ณ สิ้นไตรมาสแรก ปีงบประมาณ 2563 จำนวน 72,387 ล้านบาท คิดเป็นร้อยละ 38 ของเป้าหมายทั้งปี”
วันอังคารที่ 7 มกราคม 2563
“สคร. จัดเก็บเงินนําส่งรายได้แผ่นดินสะสม ณ สิ้นไตรมาสแรก ปีงบประมาณ 2563 จํานวน 72,387 ล้านบาท คิดเป็นร้อยละ 38 ของเป้าหมายทั้งปี”
ในเดือนธันวาคม 2562 สคร. จัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 จํานวน 4,465 ล้านบาท คิดเป็นร้อยละ 136 ของประมาณการ จํานวน 3,275 ล้านบาท
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในเดือนธันวาคม 2562 สคร. จัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 จํานวน 4,465 ล้านบาท คิดเป็นร้อยละ 136 ของประมาณการ จํานวน 3,275 ล้านบาท ส่งผลให้มีเงินนําส่งรายได้แผ่นดินสะสม ณ สิ้นไตรมาสแรก ปีงบประมาณ 2563 จํานวน 72,387 ล้านบาท คิดเป็นร้อยละ 109 ของประมาณการเงินนําส่งรายได้แผ่นดินสะสม จํานวน 66,452 ล้านบาท หรือคิดเป็นร้อยละ 38 ของเป้าหมายทั้งปี (เดือนตุลาคม 2562 – เดือนกันยายน 2563) จํานวน 188,800 ล้านบาท
นายชาญวิทย์ นาคบุรี รองผู้อํานวยการ สคร. รักษาการในตําแหน่งที่ปรึกษาด้านการประเมินผลรัฐวิสาหกิจ กล่าวเพิ่มเติมว่า รัฐวิสาหกิจที่นําส่งรายได้แผ่นดินสะสมสูงสุด 10 อันดับแรกในปีงบประมาณ 2563 นําส่งรายได้แผ่นดิน คิดเป็นร้อยละ 96 ของเงินนําส่งรายได้ทั้งหมด โดยสรุปได้ดังนี้
ลําดับที่ รัฐวิสาหกิจ เงินนําส่งรายได้แผ่นดิน (หน่วย : ล้านบาท)
1 การไฟฟ้าฝ่ายผลิตแห่งประเทศไทย 18,301
2 สํานักงานสลากกินแบ่งรัฐบาล   15,428
3 บริษัท ปตท. จํากัด (มหาชน)  13,139
4 การไฟฟ้าส่วนภูมิภาค    5,733
5 ธนาคารออมสิน    5,409
6 บริษัท กสท โทรคมนาคม จํากัด (มหาชน)  3,891
7 ธนาคารอาคารสงเคราะห์   2,414
8 การไฟฟ้านครหลวง    2,350
9 การท่าเรือแห่งประเทศไทย   2,100
10 บริษัท ไปรษณีย์ไทย จํากัด   1,034
11 อื่นๆ     2,588
รวม   72,387
สํานักนโยบายและแผนรัฐวิสาหกิจ สํานักงานคณะกรรมการนโยบายรัฐวิสาหกิจ
โทร. 0 2298 5880-7 ต่อ 3157
รัฐบาลไทย-ข่าวทำเนียบรัฐบาล-“ยุติธรรม” เพิ่มประสิทธิภาพเจ้าหน้าที่ตรวจพิสูจน์ยาเสพติด
วันพฤหัสบดีที่ 21 กุมภาพันธ์ 2562
“ยุติธรรม” เพิ่มประสิทธิภาพเจ้าหน้าที่ตรวจพิสูจน์ยาเสพติด
กระทรวงยุติธรรม เพิ่มประสิทธิภาพเจ้าหน้าที่ตรวจพิสูจน์ยาเสพติด
ในวันพุธที่ ๒๐ กุมภาพันธ์ ๒๕๖๒ เวลา ๐๙.๐๐ น. ณ โรงแรมเซ็นจูรี่ พาร์ค กรุงเทพมหานคร พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดโครงการสัมมนาเชิงวิชาการ “เพิ่มประสิทธิภาพเจ้าหน้าที่ตรวจพิสูจน์ยาเสพติดของสถานตรวจพิสูจน์ยาเสพติดในประเทศไทย” ซึ่งจัดขึ้นระหว่างวันที่ ๑๘ – ๒๑ กุมภาพันธ์ ๒๕๖๒ เพื่อเสริมสร้างทักษะการตรวจพิสูจน์ยาเสพติดและพัฒนาศักยภาพด้านการวิเคราะห์ข้อมูลให้กับเจ้าหน้าที่ ตลอดจนแลกเปลี่ยนประสบการณ์และเทคโนโลยีการตรวจพิสูจน์ยาเสพติดร่วมกับระดับนานาชาติ โดยมี ผู้บริหารกระทรวงยุติธรรม ผู้แทนจากหน่วยงานบังคับใช้กฎหมาย ผู้แทนจากสถานตรวจพิสูจน์ทั่วประเทศ เจ้าหน้าที่ ป.ป.ส. และเจ้าหน้าที่ที่เกี่ยวข้อง เข้าร่วมฯ
โอกาสนี้ รองนายกรัฐมนตรีและรัฐมนตรีว่าการกระทรวงยุติธรรม กล่าวใจความสําคัญตอนหนึ่ง ว่า การตรวจพิสูจน์ถือเป็นกลไกสําคัญในการกําหนดมาตรการป้องกันและปราบปรามยาเสพติด ซึ่งจําเป็นต้องมีการพัฒนาเทคโนโลยีและเครื่องมือในการตรวจพิสูจน์ให้มีความทันสมัย รวมทั้งต้องเสริมสร้างทักษะของเจ้าหน้าที่ให้มีความเชี่ยวชาญ ตลอดจนสร้างความร่วมมือกับเครือข่ายเพื่อเชื่อมโยงข้อมูลข่าวสารและใช้ประโยชน์ในการสืบสวนจับกุมกลุ่มผู้ค้ายาเสพติดได้อย่างมีประสิทธิภาพ
ทั้งนี้ การเพิ่มขีดความสามารถในการตรวจพิสูจน์ยาเสพติด จะทําให้สามารถทราบได้ว่า ยาเสพติดที่ผลิตมีส่วนผสมของสารประกอบ สารตั้งต้น และเคมีภัณฑ์ใดบ้าง ซึ่งจะนําไปสู่การสืบทราบถึงแหล่งที่มาและแหล่งผลิตยาเสพติด ว่านําเข้ามาจากประเทศใด ซึ่งจะทําให้สามารถร่วมกันหามาตรการในการปิดล้อม ป้องกันและปราบปรามได้อย่างทันท่วงที
รัฐบาลไทย-ข่าวทำเนียบรัฐบาล-นายกรัฐมนตรีระบุยังไม่พอใจภาพรวมการดูแลประชาชนช่วงเทศกาลปีใหม่
วันพุธที่ 3 มกราคม 2561
นายกรัฐมนตรีระบุยังไม่พอใจภาพรวมการดูแลประชาชนช่วงเทศกาลปีใหม่
นายกรัฐมนตรีระบุยังไม่พอใจภาพรวมการดูแลประชาชนช่วงเทศกาลปีใหม่
วันนี้ (3 มกราคม 2561) เวลา 13.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีว่า ปีใหม่ปีนี้จะเป็นปีแห่งรอยยิ้มของนายกรัฐมนตรี พร้อมกล่าวถึงภาพรวมการดูแลประชาชนช่วงเทศกาลปีใหม่ว่า ถ้ายังมีอุบัติเหตุและยังมีคนบาดเจ็บ คนเสียชีวิตอยู่ ก็ยังไม่พอใจ จะต้องไม่มีคนเจ็บ คนเสียชีวิตถึงพอใจ ซึ่งอุบัติเหตุจะต้องลดลง แต่ทั้งนี้ มีความพอใจที่ไม่มีเหตุการณ์ความรุนแรง และไม่มีการทําความผิดกฎหมายที่ร้ายแรงเหมือนหลายปีที่ผ่านมา พร้อมกล่าวขอบคุณฝ่ายความมั่นคง โดยเฉพาะพลเรือน ตํารวจ ทหาร มูลนิธิ อาสาสมัครต่าง ๆ ที่ร่วมกันทํางานอย่างเต็มที่ไม่เหน็ดเหนื่อย จึงอยากให้ประชาชนให้กําลังใจผู้ที่ทําหน้าที่ช่วงเวลาดังกล่าวที่ผ่านมาด้วย
นายกรัฐมนตรีกล่าวต่อไปว่า สิ่งที่เป็นกังวลคือทําอย่างไร จะทําให้การจราจรมีความปลอดภัยตลอดทั้งปี ไม่ใช่ช่วงเทศกาลอย่างเดียว ซึ่งทุกอย่างเกิดจากจิตสํานึกของคนและความมีวินัยในการขับรถ โดยส่วนใหญ่แล้ว เป็นอุบัติเหตุจากมอเตอร์ไซด์ จากนี้จะเป็นเทศกาลสงกรานต์ไม่ต้องการให้มีอุบัตเหตุเกิดขึ้น เพราะฉะนั้นต้องเริ่มตั้งแต่วันนี้ ทุกคนต้องเคารพกฎจราจร ดูแลตัวเอง  เมาไม่ขับ เช็คสภาพรถให้มีความพร้อม และสังคมต้องช่วยกันดูแล
----------------------------------------------
รัฐบาลไทย-ข่าวทำเนียบรัฐบาล-“ยุติธรรม” พิจารณาให้ความช่วยเหลือทางการเงินแก่ผู้เสียหายและจำเลยในคดีอาญา
วันศุกร์ที่ 30 มิถุนายน 2560
“ยุติธรรม” พิจารณาให้ความช่วยเหลือทางการเงินแก่ผู้เสียหายและจําเลยในคดีอาญา
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา ครั้งที่ ๖/๒๕๖๐
เมื่อวันพุธที่ ๒๘ มิถุนายน ๒๕๖๐ เวลา ๑๐.๓๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการพิจารณาค่าตอบแทนผู้เสียหาย
และค่าทดแทนและค่าใช้จ่ายแก่จําเลยในคดีอาญา ครั้งที่ ๖/๒๕๖๐
เพื่อพิจารณาคําขอรับความช่วยเหลือทางการเงินแก่ผู้เสียหายและจําเลยในคดีอาญา
ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔
และแก้ไขเพิ่มเติม (ฉบับที่ ๒) พ.ศ. ๒๕๕๙
โดยมี นางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ
พร้อมด้วยกรรมการผู้ทรงคุณวุฒิ ข้าราชการ และเจ้าหน้าที่ที่เกี่ยวข้อง เข้าร่วมประชุมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
สําหรับการประชุมในครั้งนี้ คณะกรรมการฯ ได้มีการพิจารณาคําขอรับความช่วยเหลือ
ทางการเงินแก่ผู้เสียหายและจําเลยในคดีอาญา จํานวนทั้งสิ้น 1,058 เรื่อง
และพิจารณาจ่ายฯ จํานวน 570 เรื่อง รวมเป็นเงินทั้งสิ้น 30,479,744 บาท ดังนี้
๑) พิจารณาคําขอค่าทดแทนและค่าใช้จ่ายแก่จําเลย จํานวน 23 เรื่อง
พิจารณาจ่ายฯ จํานวน 4 เรื่อง เป็นเงิน 967,348 บาท
๒) พิจารณาคําขอค่าตอบแทนแก่ผู้เสียหาย จํานวน 1,035 เรื่อง
พิจารณาจ่ายฯ จํานวน 566 เรื่อง เป็นเงิน 29,512,396 บาท
รัฐบาลไทย-ข่าวทำเนียบรัฐบาล-กรมบัญชีกลางเตือนอย่าหลงเชื่อมิจฉาชีพแอบอ้างหลอกให้โอนเงิน
วันอังคารที่ 15 ตุลาคม 2562
กรมบัญชีกลางเตือนอย่าหลงเชื่อมิจฉาชีพแอบอ้างหลอกให้โอนเงิน
ตามที่มีผู้แอบอ้างว่าเป็นเจ้าหน้าที่จากกรมบัญชีกลางโดยอ้างชื่อนฤมล ใช้เบอร์โทรศัพท์มือถือหมายเลข 063-190-0465 แจ้งว่ามีโครงการช่วยเหลือเงินบําเหน็จบํานาญข้าราชการบํานาญ และขอหมายเลขบัญชีธนาคารหรือหมายเลขบัตร ATM เป็นเหตุให้มีผู้หลงเชื่อถูกหลอกลวง
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่มีผู้แอบอ้างว่าเป็นเจ้าหน้าที่จากกรมบัญชีกลางโดยอ้างชื่อ นฤมล ใช้เบอร์โทรศัพท์มือถือหมายเลข 063 - 1900465 แจ้งว่ามีโครงการช่วยเหลือเงินบําเหน็จบํานาญข้าราชการบํานาญ และขอหมายเลขบัญชีธนาคารหรือหมายเลขบัตร ATM เป็นเหตุให้มีผู้หลงเชื่อถูกหลอกลวงและสูญเสียทรัพย์สิน นั้น
อธิบดีกรมบัญชีกลาง ขอชี้แจงว่า กรมบัญชีกลางได้ตรวจสอบหมายเลขโทรศัพท์และรายชื่อบุคคลดังกล่าวแล้วไม่พบว่าเป็นหมายเลขโทรศัพท์และไม่ใช่บุคลากรกรมบัญชีกลางตามที่มิจฉาชีพแอบอ้าง และกรมบัญชีกลางยังไม่มีโครงการช่วยเหลือเงินบําเหน็จบํานาญข้าราชการบํานาญแต่อย่างใด ขอให้ประชาชนอย่าหลงเชื่อตามที่มิจฉาชีพแอบอ้าง โดยสามารถตรวจสอบข้อมูลและติดตามข่าวสารของกรมบัญชีกลาง ได้ทางเว็บไซต์ https://www.cgd.go.th และ Facebook กรมบัญชีกลาง ทั้งนี้ หากมีข้อสงสัยสามารถสอบถามข้อมูลเพิ่มเติมได้ที่ Call Center กรมบัญชีกลาง 0 2270 6400 ในวันและเวลาราชการ
รัฐบาลไทย-ข่าวทำเนียบรัฐบาล-มาตรการช่วยเหลือคนพิการในภาวะวิกฤต COVID – 19
วันอาทิตย์ที่ 10 พฤษภาคม 2563
มาตรการช่วยเหลือคนพิการในภาวะวิกฤต COVID – 19
วันพุธที่ 6 พฤษภาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบแนวทางการจ่ายเงินอุดหนุนเพื่อช่วยเหลือคนพิการที่ได้รับผลกระทบจากการแพร่ระบาดของโรคโควิด-19 คนละ 1,000 บาท จํานวน 1 ครั้ง สําหรับคนพิการที่มีบัตรประจําตัวคนพิการ จํานวน 2 ล้านคน โดยใช้งบประมาณกองทุนส่งเสริมและพัฒนาคุณภาพชีวิตคนพิการ วงเงิน 2,000 ล้านบาท นอกจากนี้ ยังเห็นชอบให้ปรับสวัสดิการเบี้ยความพิการ แก่ผู้ถือบัตรประจําตัวผู้พิการ ที่อายุไม่เกิน 18 ปี จํานวน 120,000 คน จากเดือนละ 800 บาท เป็น 1,000 บาท โดยจะเริ่มจ่ายตั้งแต่วันที่ 1 ต.ค. 63 เป็นต้นไป ซึ่งการเพิ่มเงินช่วยเหลือดังกล่าว นอกจากจะช่วยให้คนพิการมีรายได้เพียงพอ เพื่อเป็นค่าใช้จ่ายที่จําเป็นในช่วงเกิดปัญหาการแพร่ระบาดของโรคโควิด-19 แล้ว ยังช่วยให้คนพิการมีเงินทุนเพื่อการดํารงชีวิตที่ดีขึ้นอีกด้วย
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“กระทรวงยุติธรรม” ขับเคลื่อนโครงการโรงเรียนยุติธรรมอุปถัมภ์ เพื่อสร้างความรู้ด้านกฎหมายให้เยาวชน
วันอังคารที่ 25 ธันวาคม 2561
“กระทรวงยุติธรรม” ขับเคลื่อนโครงการโรงเรียนยุติธรรมอุปถัมภ์ เพื่อสร้างความรู้ด้านกฎหมายให้เยาวชน
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดโครงการโรงเรียนยุติธรรมอุปถัมภ์
ในวันจันทร์ที่ ๒๔ ธันวาคม ๒๕๖๑ เวลา ๐๘.๓๐ น. ณ โรงเรียนปากเกร็ด อําเภอปากเกร็ด จังหวัดนนทบุรี พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดโครงการโรงเรียนยุติธรรมอุปถัมภ์ พร้อมด้วย คณะผู้บริหาร บุคลากรในสังกัดกระทรวงยุติธรรม นักเรียนระดับชั้นมัธยมศึกษาและคณะครูอาจารย์โรงเรียนปากเกร็ด กว่า ๑,๐๒๐ คน เข้าร่วมฯ ทั้งนี้ เพื่อสร้างความรู้ด้านกฎหมายและกระบวนการยุติธรรม ซึ่งเป็นสิ่งจําเป็นให้แก่เด็กและเยาวชน รู้เท่าทันภัยสังคม การเผชิญหน้ากับอุปสรรคและความยากลําบาก ที่อาจเกิดขึ้นในแต่ละช่วงชีวิต โดยมุ่งเน้นใน ๔ ด้าน ได้แก่ ๑. ด้านการป้องกันตนเองจากภัยสังคม ๒. การสร้างจิตสํานึกและวินัยในตนเอง ๓. การรู้เท่าทันและห่างไกลยาเสพติด และ ๔. การต่อต้านคอรัปชั่น ภายใต้โครงการ “โรงเรียนยุติธรรมอุปถัมภ์ของกระทรวงยุติธรรม” ซึ่งรูปแบบการจัดกิจกรรมเป็นแบบฐานการเรียนรู้ พลอากาศเอก ประจินฯ กล่าวใจความสําคัญตอนหนึ่งว่า “การร่วมกิจกรรมเป็นสิ่งสําคัญอีกประการหนึ่ง ที่สามารถสร้างการเรียนรู้ร่วมกัน เราจะได้แลกเปลี่ยนทัศนคติ ความคิด และการใช้ชีวิตในสังคม ซึ่งเราต้องขวนขวายหาความรู้ เพื่อให้เราสามารถอยู่รอดในสังคม ประกอบอาชีพสุจริต และสามารถนําความรู้เหล่านั้นมาพัฒนาสังคม ได้กระทรวงยุติธรรม ขอเป็นอีกหนึ่งแรงขับเคลื่อน ที่จะช่วยสร้างภูมิคุ้มกันให้เยาวชน โดยเน้นการปลูกฝังความรู้ทางกฎหมาย ผ่านกิจกรรมซึ่งหน่วยงานในสังกัดกระทรวงยุติธรรมจัดขึ้น เพื่อให้เกิดการรับรู้ ความเข้าใจ และนําไปสู่การปฏิบัติต่อไป”
รัฐบาลไทย-ข่าวทำเนียบรัฐบาล-การฝึกอบรมเชิงปฏิบัติการโครงการการพัฒนาครูและบุคลากรในสถาบันการศึกษาระดับมัธยมศึกษาและอาชีวศึกษาด้านมายเซ็ตการประกอบการ ครั้งที่ 1
วันพฤหัสบดีที่ 22 มีนาคม 2561
การฝึกอบรมเชิงปฏิบัติการโครงการการพัฒนาครูและบุคลากรในสถาบันการศึกษาระดับมัธยมศึกษาและอาชีวศึกษาด้านมายเซ็ตการประกอบการ ครั้งที่ 1
คณะกรรมการส่งเสริมวิสาหกิจเริ่มต้นแห่งชาติผลักดันให้มีการดําเนินการจัดตั้ง Startup Club ในโรงเรียนระดับมัธยมศึกษาและอาชีวศึกษา แล้ว 113 แห่งใน 77 จังหวัด เพื่อสร้างแรงบันดาลใจ และส่งเสริมให้รู้จัก เข้าใจ และมีความคิดริเริ่มสร้างสรรค์อย่างผู้ประกอบการ
นายสมชัย สัจจพงษ์ ปลัดกระทรวงการคลัง ในฐานะประธานคณะกรรมการส่งเสริมวิสาหกิจเริ่มต้นแห่งชาติ (National Startup Committee: NSC) (คณะกรรมการฯ) ได้เปิดเผยว่า คณะกรรมการฯ ได้ผลักดันให้มีการดําเนินการจัดตั้ง Startup Club ในโรงเรียนระดับมัธยมศึกษาและอาชีวศึกษา แล้ว 113 แห่งใน 77 จังหวัด เพื่อสร้างแรงบันดาลใจ และส่งเสริมให้เด็กนักเรียนในระดับมัธยมศึกษาและอาชีวศึกษารู้จัก เข้าใจ และมีความคิดริเริ่มสร้างสรรค์อย่างผู้ประกอบการ ตามดําริของรองนายกรัฐมนตรี (นายสมคิด จาตุศรีพิทักษ์)
ในการนี้ คณะกรรมการฯ ร่วมกับสํานักงานเศรษฐกิจการคลัง กรมบัญชีกลาง และธนาคารออมสินได้จัดการฝึกอบรมเชิงปฏิบัติการโครงการการพัฒนาครูและบุคลากรในสถาบันการศึกษาระดับมัธยมศึกษาและอาชีวศึกษาด้านมายเซ็ตการประกอบการ (การฝึกอบรมฯ) ครั้งที่ 1 ระหว่างวันที่ 22 - 23 มีนาคม 2561 ณ โรงแรมเชียงใหม่ แกรนด์วิว จังหวัดเชียงใหม่ โดยมีนางสัญญา ไชยเชียงของ คลังเขต 5 เชียงใหม่ และนางสุดารัตน์ กลิ่นเจริญ ผู้อํานวยการฝ่ายพัฒนาธุรกิจลูกค้าผู้ประกอบการ SMEs Startup ร่วมพิธีเปิดงาน การฝึกอบรมฯ มีวัตถุประสงค์เพื่อพัฒนาองค์ความรู้และมายเซ็ตทางการประกอบการให้แก่ครูและเจ้าหน้าที่ในสถาบันการศึกษาในระดับชั้นมัธยมศึกษาและอาชีวศึกษาเพื่อสามารถถ่ายทอดความรู้ และแรงบันดาลใจไปยังนักเรียนที่เข้าร่วม Startup Club ได้
การฝึกอบรมฯ ครั้งนี้ มีผู้เข้าร่วมการฝึกอบรมทั้งหมด 41 ท่าน เป็นครูจากโรงเรียนที่เข้าร่วมโครงการ Startup Club จํานวน 24 ท่าน จาก 12 สถาบัน และเจ้าหน้าที่จากคณะผู้บริหารการคลังประจําจังหวัด (คบจ.) 17 ท่านจาก 12 จังหวัดในภาคเหนือ ได้แก่ เชียงราย เชียงใหม่ แม่ฮ่องสอน ลําพูน ตาก ลําปาง พะเยา น่าน แพร่ อุตรดิตถ์ พิษณุโลก และสุโขทัย โดยมีคณาจารย์จากศูนย์การสร้างผู้ประกอบการที่ขับเคลื่อนโดยนวัตกรรม (Innovation-Driven Entrepreneurship Center : IDE Center) มหาวิทยาลัยหอการค้าไทยทําหน้าที่เป็นวิทยากร
ในการฝึกอบรมฯ ตลอดระยะเวลา 2 วัน 1 คืน
สําหรับการฝึกอบรมฯ ครั้งต่อไป จะจัดขึ้น ณ จังหวัดอุดรธานี ระหว่างวันที่ 2 - 3 เมษายน 2561 สําหรับครูในสถาบันการศึกษาที่เข้าร่วมโครงการ Startup Club และเจ้าหน้าที่ คบจ. ในกลุ่มจังหวัดภาคตะวันออกเฉียงเหนือตอนบน
สํานักนโยบายการออมและการลงทุน สํานักงานเศรษฐกิจการคลัง
โทร. 0 2273 9020 ต่อ 3644, 3640, 3638
รัฐบาลไทย-ข่าวทำเนียบรัฐบาล-ออท.สาธารณรัฐฟิลิปปินส์/ไทยเข้าเยี่ยมคำนับ รมช.กห.
วันพฤหัสบดีที่ 19 ธันวาคม 2562
ออท.สาธารณรัฐฟิลิปปินส์/ไทยเข้าเยี่ยมคํานับ รมช.กห.
ออท.สาธารณรัฐฟิลิปปินส์/ไทยเข้าเยี่ยมคํานับ รมช.กห.
ออท.สาธารณรัฐฟิลิปปินส์/ไทยเข้าเยี่ยมคํานับ รมช.กห.
เมื่อ 19 ธ.ค.62,เวลา0900
พลเอก ชัยชาญ ช้างมงคล รมช.กห.ได้ให้การต้อนรับ นาง Mary Jo A. Bernardo-Aragon(แมรี่โจ เอ. แบร์นาโด-อารากอน ออท.สาธารณรัฐฟิลิปปินส์/ไทย เข้าเยี่ยมคํานับในโอกาสอําลาตําแหน่ง ณ ศาลาว่าการกลาโหม
พลเอก ชัยชาญ ช้างมงคล รมช.กห.ได้ให้การต้อนรับและกล่าวขอบคุณที่กรุณาให้เกียรติมาเยี่ยมคํานับ พร้อมทั้งกล่าวชื่นชมความสัมพันธ์อันดีระหว่างไทย กับสาธารณรัฐฟิลิปปินส์ รวมถึงได้ชื่นชมการปฏิบัตหน้าที่ในช่วงดํารงตําแหน่งที่ผ่านมาที่ได้สร้างความสัมพันธ์อันดีระหว่างสองประเทศและขอแสดงความยินดีกับความสําเร็จในการจัดการแข่งขันกีฬาซีเกมส์ครั้งที่30และเป็นเจ้าเหรียญทองในการแข่งขันครั้งนี้ ทั้งสองประเทศได้มีการแลกเปลี่ยนการเยือนในหลายระดับโดยเฉพาะ จนท. ระดับสูงที่มีอย่างต่อเนื่อง รวมทั้งความสัมพันธ์ทางทหาร ทั้งด้านการศึกษา การฝึกและการส่งกําลังบํารุง รวมทั้งขอบคุณฟิลิปปินส์ที่ได้ส่งบริษัทเอกชนมาร่วมแสดงอุปกรณ์ป้องกันประเทศในงาน Defence&Security ที่จัดขึ้นในเดือน พ.ย. ที่ผ่านมา
นาง Mary Jo A. Bernardo-Aragon(แมรี่โจ เอ. แบร์นาโด-อารากอน ออท.สาธารณรัฐฟิลิปปินส์/ไทย ได้กล่าวขอบคุณ และกล่าวชื่นชมความสัมพันธ์อันดีในฐานะประเทศที่ร่วมก่อตั้งอาเซียนที่มีมาอย่างยาวนานและชื่นชมความสําเร็จของไทยในการเป็นประธานอาเซียนและการเป็นประธานการประชุม ADMMและADMM PLUS รวมทั้งพร้อมให้การสนับสนุนไทยในการเป็นเจ้าภาพร่วมกับสหรัฐในการฝึกผสมทางทะเลและมีความประสงค์ที่จะพัฒนาความสัมพันธ์และต่อยอดความร่วมมือของทั้งสองประเทศให้มีความยั่งยืนต่อไป
รัฐบาลไทย-ข่าวทำเนียบรัฐบาล-เขตสุขภาพที่ 3 รักษาผู้ป่วยหลอดเลือดหัวใจตีบ อันดับ 1 ของประเทศ
วันศุกร์ที่ 8 มิถุนายน 2561
เขตสุขภาพที่ 3 รักษาผู้ป่วยหลอดเลือดหัวใจตีบ อันดับ 1 ของประเทศ
รัฐมนตรีว่าการกระทรวงสาธารณสุข ชื่นชมเขตสุขภาพที่ 3 สามารถให้การดูแลผู้ป่วยโรคหัวใจครบวงจร โดยการให้ยาละลายลิ่มเลือดและสวนหัวใจเปิดเส้นเลือด เพื่อรักษาผู้ป่วยหลอดเลือดหัวใจตีบ สูงเป็นอันดับ 1 ของเขตสุขภาพ
วันนี้ (8 มิถุนายน 2561) ที่โรงพยาบาลสวรรค์ประชารักษ์ จังหวัดนครสวรรค์ ศาสตราจารย์ คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนายแพทย์เจษฎา โชคดํารงสุข ปลัดกระทรวงสาธารณสุข นายแพทย์บุญชัย ธีระกาญจน์ ผู้ตรวจราชการเขตสุขภาพที่ 3 และคณะ ลงพื้นที่ตรวจเยี่ยมการดําเนินงานเขตสุขภาพที่ 3 ก่อนการประชุมคณะรัฐมนตรีนอกสถานที่อย่างเป็นทางการ และให้สัมภาษณ์ว่า รัฐบาลมอบให้กระทรวงสาธารณสุขเป็นเจ้าภาพจัดทํายุทธศาสตร์การจัดตั้งศูนย์ความเป็นเลิศทางการแพทย์ในภาพรวมของประเทศ ระยะยาว (5 – 10 ปี) โดยร่วมมือกับสถาบันทางการแพทย์ และสถาบันการศึกษาต่าง ๆ กระจายทุกภูมิภาค สําหรับเขตสุขภาพที่ 3 ได้กําหนดให้โรงพยาบาลสวรรค์ประชารักษ์ เป็นศูนย์เลิศด้านหัวใจ จัดตั้งเครือข่ายหัวใจและหลอดเลือด พัฒนาระบบการให้ยาละลายลิ่มเลือดทุกโรงพยาบาลในเขต สามารถให้ยาละลายลิ่มเลือดแก่ผู้ป่วยโรคหัวใจและหลอดเลือดตีบภายใน 30 นาที ได้ถึงร้อยละ 49.6 และให้บริการสวนหัวใจเพื่อเปิดเส้นเลือดภายใน 120 นาทีได้ถึงร้อยละ 69 ทําให้ผลการดําเนินงานรักษาผู้ป่วยหลอดเลือดหัวใจตีบครอบคลุมได้ร้อยละ 81.2 สูงเป็นอันดับ 1 ของเขตสุขภาพ ช่วยลดอัตราการเสียชีวิตจากร้อยละ 12 ในปี 2558 เหลือร้อยละ 7.73 ในปี 2561 รวมให้บริการสวนหัวใจไปแล้ว 1,123 คน และจะเริ่มเปิดให้บริการผ่าตัดหัวใจ ทําให้เขตสุขภาพที่ 3 สามารถดูแลผู้ป่วยโรคหัวใจในพื้นที่และพื้นที่ใกล้เคียงได้อย่างครบวงจร ลดความเหลื่อมล้ําในการรับบริการของประชาชน ทั้งนี้ เขตสุขภาพที่ 3 ประกอบด้วย 5 จังหวัด ได้แก่ ชัยนาท กําแพงเพชร พิจิตร นครสวรรค์ อุทัยธานี
************************* 8 มิถุนายน 2561
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 24 มิถุนายน 2563 [กระทรวงสาธารณสุข]
วันพุธที่ 24 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 24 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 24 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 24 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 1 ราย เป็นผู้ที่เดินทางกลับจากประเทศฟิลิปปินส์และเข้ารับการเฝ้าระวังกักตัวในสถานที่รัฐจัดให้ มีผู้ป่วยกลับบ้านได้ 3 ราย ยอดผู้ป่วยกลับบ้านสะสม 3,026 ราย หรือคิดเป็นร้อยละ 95.85 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 73 ราย หรือร้อยละ 2.31 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,157 ราย
สถานการณ์การติดเชื้อของประเทศไทยขณะนี้ยังคงเป็นคนไทยที่เดินทางกลับมาจากต่างประเทศ ส่วนการติดเชื้อภายในประเทศถึงวันนี้นับเป็นเวลา 1 เดือน แล้วที่ไม่พบรายงานผู้ติดเชื้อรายใหม่ รัฐบาลขอความร่วมมือให้ประชาชนและทุกภาคส่วนยังคงเข้มมาตรการต่อเนื่อง โดยเฉพาะอย่างยิ่งเมื่อมีการผ่อนคลายมาตรการในระยะที่ 4 และคณะรัฐมนตรีมีมติให้หยุดชดเชยในช่วงวันสําคัญทางพระพุทธศาสนาในช่วงวันที่ 4-7 กรกฎาคม นี้ ทําให้มีประชาชนทยอยเดินทางกลับภูมิลําเนา ท่องเที่ยว ทําบุญในช่วงวันหยุดยาว บางสถานที่อาจเกิดความแออัด มีการรวมตัวของคนจํานวนมากซึ่งมีความเสี่ยงที่จะเกิดการแพร่และสัมผัสเชื้อได้ กระทรวงสาธารณสุขขอความร่วมมือประชาชนอย่าประมาท ให้ป้องกันตัวเอง ทุกครั้งที่ออกจากบ้านให้สวมหน้ากากอนามัย/หน้ากากผ้า เลี่ยงการเข้าไปอยู่ในที่ที่มีคนอยู่รวมกันจํานวนมาก พกแอลกอฮอล์เจลสําหรับล้างมือ ที่สําคัญคือ เมื่อป่วยต้องอยู่บ้านพักรักษาตัวไม่ไปในสถานที่ต่างๆ
ส่วนวัด หรือ ศาสนสถานควรปฏิบัติตามมาตรการของกรมการศาสนา กระทรวงวัฒนธรรม สํานักงานพระพุทธศาสนาแห่งชาติ และกระทรวงสาธารณสุขกําหนดอย่างเคร่งครัด เช่น การจัดระเบียบพื้นที่ให้ลดความแออัดเมื่อเข้าไปในพระอุโบสถ จัดจุดคัดกรองวัดไข้ผู้ที่เข้ามาในวัด หากอุณหภูมิร่างกายเกิน 37.5 องศาเซลเซียสไม่อนุญาตให้ร่วมทํากิจกรรม ทุกคนต้องสวมหน้ากากอนามัย/หน้ากากผ้า จัดจุดให้บริการล้างมือด้วยสบู่และน้ําหรือเจลแอลกอฮอล์ รักษาความสะอาดภายในวัด จัดระบบระบายอากาศให้ถ่ายเทได้ดี ลงทะเบียนเข้า-ออก วัดทุกครั้ง และกระชับพิธีการในการประกอบพิธีกรรมให้สั้นลง เพื่อลดความเสี่ยงในการติดเชื้อโควิด 19
รัฐบาลไทย-ข่าวทำเนียบรัฐบาล- รมว.ทส. ให้การต้อนรับผู้อำนวยการภาคพื้นแปซิฟิกโครงการสิ่งแวดล้อมแห่งสหประชาชาติ (UNEP)
วันศุกร์ที่ 11 ตุลาคม 2562
รมว.ทส. ให้การต้อนรับผู้อํานวยการภาคพื้นแปซิฟิกโครงการสิ่งแวดล้อมแห่งสหประชาชาติ (UNEP)
วันที่ ๔ ตุลาคม ๒๕๖๒ Dr. DechenTsering ผู้อํานวยการสํานักงานผู้แทนภูมิภาคเอเชียและแปซิฟิกของโครงการสิ่งแวดล้อมแห่งสหประชาชาติ และคณะเข้าเยี่ยมคารวะรัฐมนตรีว่าการกระทรวงทรัพยากรธรรมชาติและสิ่งแวดล้อมเนื่องในโอกาสเข้ารับตําแหน่งใหม่และยินดีที่กระทรวงทรัพย
รมว.ทส. ให้การต้อนรับผู้อํานวยการภาคพื้นแปซิฟิกโครงการสิ่งแวดล้อมแห่งสหประชาชาติ (UNEP)
วันที่ ๔ ตุลาคม ๒๕๖๒ Dr. DechenTsering ผู้อํานวยการสํานักงานผู้แทนภูมิภาคเอเชียและแปซิฟิกของโครงการสิ่งแวดล้อมแห่งสหประชาชาติ และคณะเข้าเยี่ยมคารวะรัฐมนตรีว่าการกระทรวงทรัพยากรธรรมชาติและสิ่งแวดล้อมเนื่องในโอกาสเข้ารับตําแหน่งใหม่และยินดีที่กระทรวงทรัพยากรธรรมชาติและสิ่งแวดล้อมได้มีความร่วมมือทางวิชาการกับโครงการสิ่งแวดล้อมแห่งสหประชาชาติ (UNEP) มาโดยตลอด โดยเฉพาะการดําเนินงานด้านการจัดการขยะพลาสติกในทะเลและการป้องกันมลพิษทางทะเล มลพิษทางอากาศ และการดําเนินงานด้านสิ่งแวดล้อมในสาขาอื่นๆ
ผู้อํานวยการสํานักงานผู้แทนภูมิภาคเอเชียและแปซิฟิกฯ นําเรียนข้อมูลว่าโครงการสิ่งแวดล้อมแห่งสหประชาชาติ (UNEP) ร่วมกับราชอาณาจักรสวีเดน จะจัดการประชุม SEA of Solutions event ระหว่างวันที่ ๑๑ – ๑๕ พฤศจิกายน ๒๕๖๒ ณ ศูนย์ประชุมสหประชาชาติ กรุงเทพมหานคร เพื่อเป็นเวทีแลกเปลี่ยนการดําเนินงานเพื่อแก้ปัญหาขยะทะเลและขยะพลาสติก โดยจะจัดประชุม High-level Forum ในวันที่ ๑๔ พฤศจิกายน ๒๕๖๒ นอกจากนี้ จะจัดการประชุม Third Meeting of the Ad-Hoc Open-Ended Expert Group on Marine Litter and Microplasticsครั้งที่ ๓ ระหว่างวันที่ ๑๘ – ๒๒ พฤศจิกายน ๒๕๖๒ณ กรุงเทพมหานคร โดยเรียนเชิญรัฐมนตรีว่าการกระทรวงทรัพยากรธรรมชาติและสิ่งแวดล้อมเป็นเกียรติกล่าวต้อนรับในช่วง Opening plenary ของการประชุมทั้งสองด้วยนอกจากนั้นแล้ว ผู้แทน UNEP ได้แสดงความขอบคุณรัฐมนตรีว่าการกระทรวงทรัพยากรธรรมชาติและสิ่งแวดล้อมที่เข้าร่วมการประชุม 11th High Level Assembly of the Climate and Clean Air Coalition (CCAC) เมื่อวันที่ ๒๒ กันยายน ๒๕๖๒ ณ นครนิวยอร์ก สหรัฐอเมริกา และได้มีโอกาสได้แลกเปลี่ยนประสบการณ์เกี่ยวกับการดําเนินงานด้านการแก้ปัญหามลพิษทางอากาศอย่างบูรณาการของไทย ซึ่งขณะนี้ UNEP มีความร่วมมือกับกรมควบคุมมลพิษเพื่อดําเนินงานด้านยานพาหนะที่เป็นมิตรกับสิ่งแวดล้อม รวมทั้งกําหนดมาตรฐาน และมาตรการควบคุมมลพิษจากยานพาหนะ นอกจากนี้UNEP ได้มีการนําเสนอการใช้ระบบขนส่งที่เป็นระบบไฟฟ้า เพื่อแก้ไขปัญหามลพิษทางอากาศ
รัฐมนตรีว่าการกระทรวงทรัพยากรธรรมชาติและสิ่งแวดล้อมแจ้งว่า ประเทศไทยให้ความสําคัญกับการแก้ไขปัญหาขยะพลาสติกโดยมีการขับเคลื่อนการดําเนินงานด้านการจัดการขยะพลาสติกทั้งในทะเลและบนบก รวมทั้งมีนโยบายและแนวทางเลิกใช้พลาสติกประเภทใช้ครั้งเดียว (Single-use Plastic) และเน้นย้ําว่า
การขับเคลื่อนการดําเนินงานให้เป็นรูปธรรมจะต้องอาศัยความร่วมมือจากทุกภาคส่วนด้วย และเห็นว่าระบบขนส่งที่เป็นระบบไฟฟ้า จะเกิดผลดีต่อสิ่งแวดล้อม อย่างไรก็ตาม อาจจะต้องพิจารณาในหลายๆ มิติประกอบด้วย